[image: image21.emf]0

70

140

210

280

350

420

490

560

630

31.12.199930.06.200031.12.200030.06.200131.12.20012002.06.302002.12.312003.06.302003.12.312004.06.302004.12.312005.06.302005.12.312006.06.302006.12.312007.06.30

milliárd HUF

Részvény

Vegyes és egyéb

Ingatlan

Garantált és származtatott

 

1055 Budapest, honvéd tér 10.

Levelezési cím: 1363 Budapest, Pf 110.

tel: 374-07-56; fax: 354-17-37
BAMOSZ Negyedéves Jelentés

a BAMOSZ tagok által kezelt

- befektetési alapok

- pénztári vagyonok

- biztosítói vagyonok és

-  egyéb portfoliók 

2007. III. negyedéves alakulásáról

2007. október 29.

A tájékoztatóban szereplő adatok – egyéb megjelölés hiányában – a Befektetési Alapkezelők és Vagyonkezelők Magyarországi Szövetségének tagjai által szolgáltatott számokon alapulnak, és kizárólag a BAMOSZ tagjaira vonatkoznak. Az adatok tájékoztató jellegűek, azok helyességét a BAMOSZ-nak nem áll módjában ellenőrizni, ezért azokért felelősséget nem vállal. A BAMOSZ honlapja a www.bamosz.hu oldalon található.
I. BAMOSZ Negyedéves Jelentés az alapokról
I.1. Áttekintés

A 2007. év harmadik negyedévében a BAMOSZ tagjai által kezelt alapok összvagyona 9,6 %-kal nőtt, év eleje óta pedig 21,8 %-kal. A negyedév során 24 új alap indult, egy megszűnt, egy pedig kiskerült a BAMOSZ-körből, év eleje óta 62-vel nőtt az alapok száma. A negyedév során összesen 236 milliárd forint friss tőke érkezett az alapokba, ez az első féléves tőkebeáramlás közel másfélszerese. Az alapok teljesítménye a negyedévben 33 milliárd forintot, az év első 9 hónapjában 156 milliárd forintot jelentett a befektetőknek. 
Összességében 2007. szeptember 30-án a BAMOSZ tagjai 299 alapot kezeltek (ebből 158 értékpapíralap, 119 származtatott alap, 22 pedig ingatlanalap és ingatlan alapok alapja volt), ezek jelentős része nyilvános nyíltvégű (153 értékpapíralap, 17 garantált, 14 származtatott és 17 ingatlanalap), a speciális alapok döntően zártvégűek (85 garantált alap és 2 ingatlanalap) míg a zártkörű alapok száma 11. Az alapok vagyona a negyedév végén 3.094 milliárd forint volt, ennek 64,5 %-a a nyilvános nyíltvégű értékpapíralapokban, míg további 17,9 %-a a nyilvános nyíltvégű ingatlanalapokban (és ingatlan alapok alapjaiban) volt. A zártvégű speciális alapokban tartott vagyon aránya a negyedév végén 12,4 % volt. A vagyon 2,1 %-át zártkörű értékpapíralapokban, 2,2 %-át nyilvános nyíltvégű speciális (garantált és származtatott) alapokban, 0,3 – 0,6 %-át nem nyilvános nyíltvégű ingatlanalapokban, illetve zártkörű garantált alapokban kezelték. 

A BAMOSZ tagok által kezelt befektetési alapok vagyona (millió forintban)

	 
	2005.12.31
	2006.12.31
	2007.03.31
	2007.06.30
	2007.07.31
	2007.08.31
	2007.09.30

	MINDÖSSZESEN
	1 876 812,3
	2 539 963,9
	2 619 189,5
	2 823 797,9
	2 955 152,9
	2 973 638,4
	3 093 533,0

	NYILVÁNOS NYÍLTVÉGŰ ÉRTÉKPAPÍRALAPOK ÖSSZESEN
	1 384 325,2
	1 607 313,1
	1 678 433,2
	1 842 112,0
	1 923 038,1
	1 961 543,2
	1 995 326,4

	EGYÉB ÖSSZESEN
	492 487,1
	932 650,8
	940 756,3
	981 685,8
	1 032 114,9
	1 012 095,2
	1 098 206,6


Az utóbbi években trendszerűen csökkenő arány ellenére még mindig a nyilvános nyíltvégű értékpapír befektetési alapok a legmeghatározóbb formái az alapoknak (a nyilvános nyíltvégű garantált és származtatott alapokat nem ide, hanem a speciális alapok közé soroltuk). A negyedév elején 145 ilyen alapot kezeltek hazai alapkezelők, a negyedév során pedig 6 új alap indult, illetve 3 zártkörű alapot nyilvánossá alakítottak (egy pénzpiaci alap, egy kötvényalap, öt részvényalap és két vegyes alap), míg egy alapot nem BAMOSZ-tag alapkezelőnek adtak át. A 153 alap vagyona 1.995 milliárd forint volt 2007. szeptember 30-án, ami 8,3 %-kal magasabb a megelőző negyedév végi értéknél. Az első kilenc hónap során az alapok vagyona 24,8 %-kal nőtt. A negyedéves vagyonnövekmény 120 milliárd forint új befektetés, és az alapok 33 milliárdos hozamának eredményeként alakult ki. Az év eleje óta 281 milliárd forint új befektetés mellett az alapok 107 milliárd forint hozamot termeltek. 
A zártkörű nyíltvégű értékpapíralapok száma hárommal, összesített vagyonuk 8,7 %-kal csökkent a negyedév során. Ennek oka, hogy három zártkörű alapot nyilvánossá alakítottak át. A negyedév végén az 5 megmaradt zártkörű értékpapíralap összesített nettó eszközértéke 66 milliárd forint volt (a zártkörű garantált alapok nélkül). A harmadik negyedévében 13,6 milliárd forint tőkét vonzottak a zártkörű értékpapíralapok, ezen belül is a részvényalapok (a pénzpiaci alapba mintegy 50 millió forint érkezett, a vegyes alapnál pedig nem történt sem értékesítés, sem visszaváltás idén), míg a piaci teljesítmények mintegy 450 millió forinttal csökkentették a vagyont. Az év eleje óta a zártkörű értékpapíralapok vagyona 7,7 %-kal nőtt. 
I.2. Pénzpiaci és kötvényalapok

A nyilvános nyíltvégű alapok közül a legnagyobb csoport a pénzpiaci alapoké. A nyilvános nyíltvégű pénzpiaci alapok száma a negyedévben egy alap nyilvánossá alakításával nőtt, a negyedév végén 33 ilyen alapot kezeltek a BAMOSZ tagjai. A pénzpiaci alapok vagyona a negyedévben 8,2 %-kal, az év első háromnegyedében 23 %-kal nőtt. 

A 3 hónapnál rövidebb átlagos hátralevő futamidejű alapokat a BAMOSZ kategorizálás szerint a likviditási alapok közé soroljuk. A negyedévében az alapok száma nem változott, a negyedév során 13 likviditási alap működött. Az alapok vagyona 8,9 %-kal nőtt a negyedév alatt, ez egyrészt 38 milliárd forint új befektetés, másrészt 9 milliárd forintnyi hozam eredménye. A negyedév végén az alapokban összesen 581 milliárd forint volt. Az év eleje óta az alapok száma kettővel, vagyonuk 25,8 %-kal nőtt, ami 95 milliárd forint friss tőke és 24 milliárd forint hozam eredménye. 
A likviditási alapok döntő részben hazai alapok, de működik egy euróövezeti és egy dollár likviditási alap is. A negyedévben a dollár alap bővülése ismét meghaladta a hazai alapokét, az euróövezeti alap vagyona ugyanakkor némileg csökkent. A negyedévben a hazai alapok hozama volt a legmagasabb, de arányaiban kevesebb friss tőkét vonzottak a dollár alapnál (persze abszolút értékben a legnagyobb új befektetés a hazai alapokhoz érkezett), míg az euróövezeti alapból a negyedévben tőkét vontak ki.
A következő táblázatok a negyedév során végig működő, a BAMOSZ honlapon megtalálható alapok negyedév végi összesített nettó eszközértékét és negyedéves (nem évesített) átlagos hozamát mutatják be. 

	Az alapok negyedéves hozama
	Nettó eszközérték
	Súlyozatlan átlag
	Vagyonnal súlyozott átlag

	hazai likviditási alapok
	549 380 543 430
	1,56%
	1,62%

	euró likviditási alapok
	26 513 682 810
	0,77%
	0,77%

	dollár likviditási alapok
	5 459 190 327
	0,99%
	0,99%

	likviditási alapok összesen
	581 353 416 566
	1,46%
	1,57%


A BAMOSZ kategorizálás szerint hagyományos pénzpiaci alapok azok, melyek átlagos hátralévő futamideje kevesebb, mint egy év, és nem tartoznak a likviditási alapok közé. A pénzpiaci alapokon belül az alapok száma szerint a hagyományos pénzpiaci alapoké a nagyobbik csoport, míg a pénzpiaci alapok vagyonának kisebbik része tartozik ide: a negyedév végén ebbe a kategóriába 20 alap tartozott, míg ezen alapok összesített nettó eszközértéke a pénzpiaci alapok vagyonának 40 %-a. A negyedév során a zártkörű pénzpiaci alapot nyilvánossá alakították, így a negyedév végére zártkörű pénzpiaci alap nem maradt, míg a nyilvános pénzpiaci alapok száma eggyel nőtt, az alapok vagyona a negyedév végén 383 milliárd forintra volt. A 7,1 %-os negyedéves bővülésből 15 milliárd forint volt a friss tőke, 4 milliárd forint az újonnan nyilvános alap vagyona, a hozamok mértéke pedig közel 6 milliárd forint volt (az új alap hatása nélkül a negyedéves növekedés 5,9 % volt). Az év első háromnegyedében több mint 16 milliárd forint hozamot értek el az alapok, és 40,5 milliárd forint új befektetést vonzottak, így az év első kilenc hónapjában 18,9 %-kal nőtt az alapok vagyona (a nyilvánossá vált alap nélkül a bővülés 17,6 % volt). 
Továbbra is a hazai alapok a meghatározó alcsoport, hiszen a pénzpiaci alapok összesített vagyonának 94 %-a hazai alapokban található, de működik 3 euróövezeti és egy dollár pénzpiaci alap is. A negyedévben mindegyik alapcsoport új tőkét tudott vonzani, abszolút értékben a hazai alapok, vagyonuk arányában az euróövezeti alapok voltak a legnépszerűbbek. A hazai alapok bővülése elmaradt az euróövezeti illetve a dollár alapokétól, de a hazai alapok átlagos hozama a negyedévben meghaladta mind az euróövezeti, mind a dollár pénzpiaci alapok átlagos hozamát.
	Az alapok negyedéves hozama
	Nettó eszközérték
	Súlyozatlan átlag
	Vagyonnal súlyozott átlag

	hazai pénzpiaci alapok
	358 410 842 947
	1,49%
	1,49%

	euró pénzpiaci alapok
	22 900 706 500
	0,81%
	0,81%

	dollár pénzpiaci alapok
	1 880 815 420
	1,22%
	1,22%

	pénzpiaci alapok összesen
	383 192 364 867
	1,38%
	1,44%


A kötvényalapok száma a negyedévben nem változott, egy alap nyilvánossá alakítása növelte, egy alap nem BAMOSZ-tag alapkezelőnek való átadása csökkentette az alapok számát, a BAMOSZ tagjai által kezelt 28 kötvényalapban kezelt összes vagyon pedig 2,2 %-kal nőtt. Az első kilenc hónapban a kötvényalapok vagyona összesen 22,8 %-kal nőtt. 
A kötvényalapokon belül az 1 és 3 év közötti átlagos hátralévő futamidejű alapokat a BAMOSZ kategorizálás rövid kötvényalapoknak minősíti. Ezek száma kisebb – a negyedév végén 8 ilyen típusú alapot kezeltek a BAMOSZ tagjai –, de ezekben az alapokban található a kötvényalapok vagyonának nagyobb része – a negyedév végén 55 %-a. A negyedév végén egy alapot nem BAMOSZ-tag alapkezelőnek adtak át, így jelentéseinkben az alapok száma eggyel csökkent. A három hónap során ezért az alapok vagyona 1,6 %-kal csökkent (de az átadott alap hatását kiszűrve 2,3 %-kal nőtt), szeptember végén a rövid kötvényalapok összesített nettó eszközértéke 186 milliárd forint volt. A harmadik negyedév nagy részében folytatódott a tőkevonzás, és az alapok összesen 2 milliárd forint friss tőkét vonzottak a negyedévben, az év eleje óta pedig közel 14 milliárdot. Az alapok negyedéves hozama 2,9 milliárd forint volt, a kilenc hónap során összesen 8,6 milliárd forintot hoztak a befektetőknek. Az alapok vagyona az év elejéhez képest 0,4 %-kal csökkent (az év elején átsorolt, illetve az év végén átadott alapok hatását kiszűrve a kilenc hónap során ide sorolt alapok 10 %-kal bővültek).
A rövid kötvényalapokon belül 98 %-ot tesznek ki a hazai alapok, de két euróövezeti és egy egyéb alap is működött a negyedévben. A negyedévben összességében egyedül az euróövezeti alapok vagyona csökkent, és tőkekivonás is csak ezek esetében volt tapasztalható. A negyedévben a hazai alapok vonzották a legtöbb új tőkét (még az utolsó havi tőkekivonás ellenére is), de a legnagyobb arányú új befektetés az egyéb alapba érkezett, és ennek vagyona nőtt a leggyorsabban, bár hozama a negyedévben negatív volt. Az euróövezeti alapok hozama meghaladta a hazai alapok átlagos hozamát, elsősorban a forint euróhoz viszonyított negyedéves gyengülése miatt. 
	Az alapok negyedéves hozama
	Nettó eszközérték
	Súlyozatlan átlag
	Vagyonnal súlyozott átlag

	hazai rövid kötvény alapok
	182 524 300 147
	1,60%
	1,56%

	euró rövid kötvény alapok
	1 073 523 892
	2,07%
	2,80%

	egyéb rövid kötvény alapok
	2 844 781 405
	-0,64%
	-0,65%

	rövid kötvény alapok összesen
	186 442 605 444
	1,21%
	1,54%


A kötvény alapokon belül a 3 évnél hosszabb hátralevő futamidejű alapokat a hosszú kötvény alapok közé soroljuk. Az ebbe a kategóriában tartozó alapok száma a negyedév során eggyel nőtt, mivel egy korábban zártkörű vegyes alapot nyilvános hosszú kötvény alappá alakítottak át, így szeptember végén 20 alap tartozott a kategóriába. Az alapok vagyona a negyedévben 7,3 %-kal bővült (az átsorolt alap hatását kiszűrve 6,1 %-kal), az első kilenc hónapban pedig 71,9 %-kal (az átsorolások hatását kiszűrve a kilenchavi bővülés 44,3 % volt). Az alapok szeptember végi összesített nettó eszközértéke 152 milliárd forint volt. A negyedévben 6 milliárd forintnyi új tőkebeáramlás mellett az alapok 2,3 milliárd forintos hozamot értek el, míg az első kilenc hónap esetében a friss tőke 40 milliárd, az alapok hozama pedig 6,4 milliárd forint volt. 
A hosszú kötvényalapokon belül is a hazai alapok jelentik a legnagyobb alcsoportot, és a negyedévben mind abszolút értékben, mind vagyonarányosan ezek vonzották a legnagyobb új befektetést. Ennek megfelelően a leggyorsabban a hazai alapok vagyona nőtt, míg az egyéb alapok vagyona csökkent egyedül, a tőkekivonásnak köszönhetően, míg a hozamaik átlagosan a legmagasabbak voltak. Az euróövezeti alapoknál a negyedévben összességében pozitív nettó tőkebeáramlást láthattunk, és a forint euróhoz viszonyított gyengülése pozitívan hatott a forintban mért teljesítményükre. 
	Az alapok negyedéves hozama
	Nettó eszközérték
	Súlyozatlan átlag
	Vagyonnal súlyozott átlag

	hazai hosszú kötvény alapok
	145 507 253 735
	1,49%
	1,56%

	euró hosszú kötvény alapok
	858 000 043
	1,45%
	1,82%

	egyéb hosszú kötvény alapok
	5 695 992 864
	1,76%
	1,67%

	hosszú kötvény alapok összesen
	152 061 246 642
	1,51%
	1,56%

A kötvény és pénzpiaci alapok együttes vagyona 2006. közepe óta trendszerű növekedést mutat. A 2007-es év harmadik negyedévében az együttes vagyon folyamatosan nőtt, a rövid kötvényalapok utolsó havi visszaesése ellenére. Leggyorsabban a likviditási alapok vagyona nőtt. 

A hosszabb távú grafikonról leolvasható, hogy a kötvényalapok három év alatt két jelentős visszaesést éltek meg, aminek következtében 2005. vége óta a pénzpiaci alapok vagyona folyamatosan meghaladja a kötvényalapokét. A kötvényalapok vagyonának csökkenése 2007-ben váltott növekedésre, ami az utolsó negyedévben lassult, míg a pénzpiaci alapok vagyona, mely a 2003-as forintválságot követően is dinamikusabban nőtt, a 2007-ben ismét gyorsabban bővült.

alapok vagyona vagyonkezelt állomány


A nyilvános nyíltvégű pénzpiaci és kötvény alapok meghatározó befektetési területe továbbra is Magyarország. Bár az alapok között már 13 olyan található, melynek jellemző devizális kitettsége nem forint, a többséget a 48 hazai alap adja. Az alapok vagyonának 94 %-a a hazai alapokban van (és ezek adják az összes alap együttes eszközértékének 40 %-át is). Az euróövezeti alapok aránya 4 %, a dollár alapoké a negyedévben némileg nőtt, de az egyéb alapokhoz hasonlóan kevesebb, mint 1 %.

A nettó értékesítést mutató ábráról leolvasható, hogy a harmadik negyedévben a legnagyobb arányú friss tőke a likviditási alapokba áramlott, míg a többi alapkategóriába az előző negyedévhez képest kevesebb friss tőke érkezett. A negyedévben ugyanakkor összességében minden alaptípusba jelentős új tőke érkezett, azaz a pénzpiaci és hosszú kötvényalapok után a rövid kötvényalapok esetében is fennmaradt még a tőkekivonási trendforduló, bár ez a kategória vonzotta a legkisebb új befektetést 2007-ben. A befektetők az első és harmadik negyedévben a legrövidebb futamidejű, míg a második negyedévben a leghosszabb futamidejű alapokat preferálták.
I.3. Részvényalapok

A részvényalapok száma a negyedévben néggyel nőtt, egy zártkörű alapot pedig nyilvánossá alakítottak. A 44 nyilvános nyíltvégű részvényalap negyedéves növekménye 14,8 % volt, míg év eleje óta 30,1 %-kal bővült a vagyonuk – szeptember végén az összvagyonuk 389 milliárd forint volt. Az átalakított alap hatását kiszűrve a nyilvános nyíltvégű részvényalapok 10,6 %-kal nőttek a negyedévben és 25,4 %-kal év eleje óta.
A BAMOSZ kategóriarendszere a portfolió részvényaránya szerint megkülönböztet részvénytúlsúlyos alapokat, ahol a részvényarány 70-90 % közötti. Az alapok száma ebben a kategóriában néggyel nőtt a negyedévben, beleértve a nyilvánossá alakított zártkörű alapot is, a 30 alap a nyilvános részvényalapok összvagyonának 80 %-át teszi ki. A negyedév végén az alapok vagyona 20,6 %-os növekedés után 311 milliárd forint volt (a növekedés az átalakított alap hatása nélkül 15 % volt), a bővülést több mint 40 milliárd forint új tőkebefektetés és az átalakított alap vagyona okozta, míg az alapok negyedéves negatív teljesítménye 1 milliárd forinttal csökkentette a vagyont. Az év első kilenc hónapjában az alapok vagyona 57 milliárd forint új tőke, és közel 19 milliárd forint hozam eredményeként 40,3 %-kal nőtt (34 %-kal a nyilvánossá alakított alap hatása nélkül). 
A negyedévben az ázsiai részvényalapok teljesítettek a legjobban, míg a többi kategória átlagos hozama negatív vagy 0 körüli volt. Az egyedül tőkekivonást elszenvedő európai alapokon kívül a kategóriák mindegyike bővülni tudott, leggyorsabban az ázsiai és a globális részvényalapok. A legtöbb új tőkét is a globális, arányaiban pedig az ázsiai alapok vonzották. 
A zártkörű részvényalapok száma eggyel csökkent a negyedév során, miután egy alapot nyilvánossá alakítottak, az 5 alap vagyona a negyedév végén 66 milliárd forint volt, ami a negyedév eleji vagyonnál 0,8 %-kal alacsonyabb, az előző év véginél 21,2 %-kal magasabb érték (a nyilvánossá alakított alap hatását kiszűrve a zártkörű részvényalapok a negyedévben 25 %-kal nőttek). A negyedévben 13,6 milliárd forint friss tőke érkezett az alapokba, az alapok teljesítménye viszont 400 millió forinttal csökkentette a vagyont. Év eleje óta összesen 18,7 milliárd forint friss tőke mellett az alapok 6,5 milliárd forint hozamot termeltek. 
	Az alapok negyedéves hozama
	Nettó eszközérték
	Súlyozatlan átlag
	Vagyonnal súlyozott átlag

	hazai részvénytúlsúlyos alapok
	47 363 046 840
	0,29%
	-0,31%

	KKEu-i részvénytúlsúlyos alapok
	128 686 472 735
	0,32%
	-0,55%

	európai részvénytúlsúlyos alapok
	17 428 649 672
	-0,50%
	-0,76%

	észak-amerikai részvénytúlsúlyos alapok
	3 352 418 665
	0,33%
	0,33%

	ázsiai részvénytúlsúlyos alapok
	5 070 004 364
	8,09%
	8,19%

	globális részvénytúlsúlyos alapok
	96 337 656 404
	-0,99%
	-1,78%

	részvénytúlsúlyos alapok összesen
	298 238 248 680
	-0,10%
	-0,76%


A részvényalapok kisebbik csoportját a tiszta részvény alapok alkotják, ezeknél az alapoknál a részvényarány 90 %-ot meghaladó. A tiszta részvény alapok száma a negyedévben eggyel nőtt, a 14 alap vagyona 3,8 %-os negyedéves csökkenést követően 78 milliárd forint volt. Az 1,6 milliárd forint negyedéves tőkekivonást mellett az alapok 1,5 milliárd forintos negyedéves negatív teljesítménye is csökkentette a vagyont. Az év első háromnegyede során összesen több mint 4 milliárd forint tőkekivonás és 4,8 milliárd forint hozam egyenlegeként 0,9 %-kal nőtt az alapok vagyona. 
A negyedév során a részvénytúlsúlyos alapokhoz hasonlóan a tiszta részvény alapoknál is a negatív teljesítmény volt jellemző az ázsiai alapok kivételével. A hazai és az ázsiai alapokon kívül a többi kategóriában tőkekivonást tapasztalhattunk, így ezek vagyona is csökkent. A leggyorsabb növekedést és a legnagyobb arányú tőkevonzást az ázsiai alapok mutatták.
	Az alapok negyedéves hozama
	Nettó eszközérték
	Súlyozatlan átlag
	Vagyonnal súlyozott átlag

	hazai tiszta részvény alapok
	43 653 468 132
	-2,67%
	-2,61%

	európai tiszta részvény alapok
	3 729 350 780
	-3,78%
	-3,78%

	észak-amerikai tiszta részvény alapok
	393 666 049
	-1,77%
	-1,77%

	ázsiai tiszta részvény alapok
	5 673 214 439
	11,32%
	11,32%

	globális tiszta részvény alapok
	24 003 517 803
	-1,87%
	-2,39%

	tiszta részvény alapok összesen
	77 453 217 203
	-1,30%
	-1,57%

A részvényalapok földrajzi kitettsége változatosabb, mint a kötvénytípusú alapoké. A nyilvános nyíltvégű alapok közül 12 hazai és 7 közép-kelet európai mellett 5 európai, 2 észak-amerikai, 3 ázsiai és 15 globális alap is van. A negyedévben nőtt a globális és az ázsiai alapok aránya, míg a többieké csökkent. A vagyonok 19 %-a hazai alapokban, és további 33 % közép-kelet európai alapokban van, de a legnagyobb csoportot ismét a globális alapok adják (megelőzve a közép-kelet európai alapokat). 

I.4. Vegyes alapok

A vegyes alapok száma a negyedévben két új alappal nőtt, és egy zártkörű alappal csökkent, a negyedév végén 42 nyilvános nyíltvégű vegyes alap működött. Az alapok vagyona a negyedévben 5,4 %-kal nőtt, a negyedév végére meghaladta a 254 milliárd forintot. Az év eleje óta 53,6 % volt a bővülés, a három korábban nem besorolt alap második negyedéves vegyes alappá átsorolásának hatása nélkül pedig 17,8 %. 
A vegyes alapok darabszám szerint kisebbik, míg vagyon szerint a nagyobbik csoportját a kötvénytúlsúlyos alapok alkotják, ahol a részvényarány 30 % alatti – a negyedév során két új alap indult, így szeptember végén 20 alap tartozott ide, a vegyes alapok vagyonának 58 %-ával. A kategóriába tartozó alapok vagyona a negyedévben 4,5 %-kal nőtt, és a negyedév végén 148 milliárd forintot tett ki. A negyedév során az új befektetések 4,8 milliárd forinttal növelték a vagyont, a hozamok pedig 1,6 milliárd forintot hoztak a befektetőknek. Az első kilenc hónapban az alapok 17 milliárd forint új tőkét vonzottak, 6,4 milliárd forint hozamot termeltek, és a második negyedéves átsorolások hatása nélkül 21,8 %-kal, az átsorolásokkal együtt 90,6 %-kal bővültek. 
Az egyetlen zártkörű vegyes alapot a negyedévben nyilvános kötvényalappá alakították. 
A kötvénytúlsúlyos vegyes alapok szám szerint legnagyobb alcsoportja a hazai alapok, de az egyéb alapok vagyona ennél némileg magasabb. A negyedévben minden alapkategória tudott friss tőkét vonzani, arányaiban a legtöbbet az európai alapok, így ezek nőttek a leggyorsabban. A hazai alapok hozama bár a negyedévben a legmagasabb volt, a leglassúbb növekedést produkálták. 
	Az alapok negyedéves hozama
	Nettó eszközérték
	Súlyozatlan átlag
	Vagyonnal súlyozott átlag

	hazai kötvénytúlsúlyos vegyes alapok
	69 463 987 254
	1,38%
	1,34%

	európai kötvénytúlsúlyos vegyes alapok
	3 548 637 963
	0,53%
	0,99%

	egyéb kötvénytúlsúlyos vegyes alapok
	73 217 752 375
	1,16%
	0,97%

	kötvénytúlsúlyos vegyes alapok összesen
	146 230 377 592
	1,20%
	1,15%


A kiegyensúlyozott vegyes alapok esetében a részvényarány 30 és 70 % közötti, ezek száma a negyedévben nem változott, a negyedév során 22 alap tartozott e kategóriába. Az alapok vagyona a negyedévben 6,6 %-kal, közel 106 milliárd forintra nőtt, ebből mintegy 5,5 milliárd forint volt az új befektetés, az alapok negyedéves teljesítménye pedig 1 milliárd forinttal növelte a vagyont. Az év eleje óta eltelt kilenc hónapban az alapok vagyona 20,7 %-kal, a második negyedéves átsorolás hatása nélkül 12,5 %-kal nőtt, amit 6,3 milliárd forint friss tőke és 6,7 milliárd forint hozam eredményezett.
A kiegyensúlyozott vegyes alapok közt az egyéb alapok a meghatározók. Legtöbb új tőkét a negyedévben a hazai alapok vonzották, és ezek bővülése volt a legdinamikusabb. Tőkekivonást csak az európai, negatív teljesítményt az egyéb alapoknál tapasztalhattunk. A kiegyensúlyozott vegyes alapok hozama jellemzően elmaradt a kötvénytúlsúlyos alapokétól. 
	Az alapok negyedéves hozama
	Nettó eszközérték
	Súlyozatlan átlag
	Vagyonnal súlyozott átlag

	hazai kiegyensúlyozott vegyes alapok
	33 479 163 041
	0,53%
	0,66%

	KKEu-i kiegyensúlyozott vegyes alapok
	22 639 346 291
	1,17%
	3,18%

	európai kiegyensúlyozott vegyes alapok
	12 163 094 124
	0,94%
	1,25%

	egyéb kiegyensúlyozott vegyes alapok
	37 406 368 018
	-0,01%
	-0,20%

	kiegyensúlyozott vegyes alapok összesen
	105 687 971 474
	0,35%
	0,96%

Bár jellemzően abszolút értékben a likviditási alapokhoz képest alacsonyabb a tőkebeáramlás a részvény- és vegyes alapokba, a részvénytúlsúlyos alapok esetében a friss tőke a negyedévben meghaladta a likviditási alapokét. A kötvénytúlsúlyos vegyes alapokba némileg kevesebb, a kiegyensúlyozott alapokba jelentősen több friss tőke érkezett, mint az első két negyedévben. A részvényalapok esetében jelentősen nőtt a tőkevonzás a harmadik negyedévre a részvénytúlsúlyos alapoknál, míg a tiszta részvény alapok esetében csökkent a tőkekivonás, de továbbra is itt volt egyedül tőkekivonás tapasztalható. Az első és harmadik negyedévben a részvénytúlsúlyos alapokba, míg a második negyedévben a kötvénytúlsúlyos vegyes alapokba érkezett a legtöbb friss tőke. 
I.5. Garantált, származtatott és egyéb, nem besorolt alapok

Az egyéb kategóriában találhatóak a más kategóriába be nem sorolható nyilvános nyíltvégű értékpapíralapok, elsősorban az abszolút hozamra törekvő, és ennek érdekében a kategóriahatárokhoz igazodni nem kívánó alapok. Az egyéb alapok száma a harmadik negyedévben nem változott, így ezen alapok száma a negyedév végén is 6 volt. Az alapok összesített vagyona 24,9 %-kal nőtt, szeptember végén az alapok vagyona megközelítette az 50 milliárd forintot. A negyedéves növekményből 8,6 milliárd forint volt a friss tőkebefektetés az alapokba, a hozam pedig 1,3 milliárd forint volt. Az év első kilenc hónapja során 14,4 milliárd forint új tőke mellett 4,5 milliárd forint hozam keletkezett az alapokon, így az alapok vagyona 50,7 %-kal nőtt (bár a második negyedévi három alap vegyes alappá átsorolása miatt az év eleji vagyon 40,4 %-kal meghaladja a szeptember végit).
	Az alapok negyedéves hozama
	Nettó eszközérték
	Súlyozatlan átlag
	Vagyonnal súlyozott átlag

	egyéb, be nem sorolt alapok
	49 678 640 208
	2,38%
	3,02%


A BAMOSZ 2005-ben bevezetett kategóriarendszere az értékpapír- és ingatlanalapok mellett két speciális alaptípust is megkülönböztet: a garantált alapokat és a származtatott alapokat. A tőke- vagy hozamgaranciát, illetve -védelmet nyújtó garantált alapok csoportja a befektetési alapok egyre növekvő részét képezi, a negyedév végén az alapok vagyonának már 14 %-a garantált alapokban volt. A negyedévben 15 új garantált alap indult, egy pedig a futamidő végével megszűnt, a 102 nyilvános garantált alap vagyona 32,4 %-os negyedéves növekedés után szeptember végén 425 milliárd forint volt, a garantált alapok a negyedévben és az év eleje óta is a leggyorsabb bővülést érték el. A negyedévben a hozamoknak 7,8 milliárd forint, a tőkebeáramlásnak 96 milliárd forint volt köszönhető (ez több mint kétszerese az első félévi friss tőkebeáramlásnak) – többségében zártvégű alapokról lévén szó, az értékesítés elsősorban az induló új alapok jegyzését jelenti. Az év eleje óta 61 %-kal nőtt az alapok vagyona, ezt 137 milliárd forint friss tőkebeáramlás és 24 milliárd forint hozam okozta. 
A zártkörű garantált alapok száma a negyedévben eggyel, a 3 alap vagyona 19,6 %-kal nőtt a negyedévben, 38,4 %-kal év eleje óta, és szeptember végén 17,3 milliárd forintot tett ki. Az alapoknál a negyedévben és az első kilenc hónapban egyaránt az új alap indulása jelentett csak 1,8 milliárd forintnyi értékesítést, a növekmény fennmaradó része – a negyedévben 1, az első kilenc hónapban 3 milliárd forint – a hozamoknak köszönhető. 

	Az alapok negyedéves hozama
	Nettó eszközérték
	Súlyozatlan átlag
	Vagyonnal súlyozott átlag

	forintban nominált garantált alapok
	303 734 638 646
	1,98%
	3,12%

	euróban nominált garantált alapok
	17 251 523 433
	0,78%
	0,86%

	dollárban nominált garantált alapok
	5 763 809 959
	0,96%
	0,87%

	garantált alapok
	326 749 972 038
	1,82%
	2,96%


A harmadik negyedévben a származtatott alapok száma kettővel nőtt, a 14 alap vagyona a negyedév végén közel 27 milliárd forint volt. A 21,6 %-os negyedéves növekedés 4,2 milliárd forintnyi új befektetésnek (ez a garantált alapokhoz hasonlóan közel kétszerese az első félévi friss tőkének), és az alapok által a negyedév során termelt 570 millió forintnyi hozamnak volt köszönhető. Az év eleje óta 6,5 milliárd forint új tőke és közel 2,5 milliárd forint hozam eredményezte az alapok 50,4 %-os kilenchavi bővülését.
	Az alapok negyedéves hozama
	Nettó eszközérték
	Súlyozatlan átlag
	Vagyonnal súlyozott átlag

	származtatott alapok
	25 369 295 714
	1,86%
	2,37%

A kötvénytípusú alapokhoz hasonlóan a nem kötvény típusú értékpapíralapok és speciális alapok is folyamatos növekedést mutattak a negyedévben. Bár augusztusban az átsorolások miatt a zártkörű alapok, valamint a garantált alapok vagyona csökkent, és a tiszta részvény alapok vagyona is csökkent július-augusztusban, összességében folyamatos és dinamikus bővülés tapasztalható a negyedévben. 
I.6. Ingatlanalapok

A BAMOSZ az ingatlankockázatot megtestesítő alapokat, tehát az ingatlanalapok mellett a legalább 90 %-ban ingatlanalapok jegyeit tartalmazó alapok alapjait is az ingatlanalapok közé sorolja. Az ingatlanalapok száma a negyedévben nem változott. A 22 alap vagyona a negyedévben 2 %-kal nőtt, év eleje óta pedig 2,5 %-kal csökkent, a negyedév végén mintegy 563 milliárd forintot kezeltek ingatlanalapokban. Az értékpapírokhoz hasonlóan az ingatlanalapoknál is a nyilvános nyíltvégű alapok alkotják a legjellemzőbb típust – 17 ingatlanalap vagy ingatlan alapok alapja tartozik ide, és az ingatlanalapok teljes kezelt vagyonának 98 %-a ilyen típusú alapokban található.

Az ingatlanalapokon belül meg kell különböztetni az ingatlan alapok alapja konstrukciót. Ez sok esetben az ingatlanalapok vagyonának duplikációjához vezethet, hiszen a hazai ingatlan alapokba fektető alap ingatlanalapnak minősül, így egy forint egy ilyen típusú alapban, ha az utána egy hazai ingatlanalapba kerül befektetésre, kétszer számítódik az alapok összvagyonába. A negyedév végén az ingatlanalapok vagyonának 22 %-a volt valamilyen alapok alapja konstrukcióban. 
A hazai ingatlan alapok alapjai száma a negyedév végén 8, az alapok vagyona 106 milliárd forint volt. A hazai ingatlan alapok alapjai a negyedévben az ingatlanalapok átlagánál gyorsabban, 3,9 %-kal bővültek, az alapok 2,2 milliárd forint új tőkét vonzottak, míg a hozamok 1,8 milliárd forinttal növelték a vagyont. Az év első kilenc hónapja során az alapok vagyona 0,4 %-kal csökkent, közel 6 milliárd forint tőkekivonás és 5,5 milliárd forint hozam egyenlegeként. A legnagyobb visszaesés a 2 európai ingatlan alapok alapja esetében volt tapasztalható, ezek a negyedévben 8,7 %-kal, az év eleje óta 15,7 %-kal csökkentek. A tőkekivonás az alapokból a negyedévben 2,4 milliárd, az év eleje óta 4,5 milliárd forint volt, az alapok hozama pedig 465 millió forinttal növelte a negyedévben (825 millió forinttal a kilenc hónap során) a befektetők vagyonát.
Az építés alatt álló ingatlanok aránya szerint két alcsoportot különböztetünk meg az ingatlanalapok esetében, ezek közül a nagyobbik kategória az ingatlanforgalmazó alapoké, ide tartozik az ingatlan alapok alapjai mellett 10 ingatlanalap, és a negyedév végén az ingatlanalapok vagyonának 99 %-a. Az alapok alapjai nélkül számított bővülés az ingatlanforgalmazó alapoknál a negyedévben 2,1 % volt, míg az év első kilenc hónapjában a visszaesés 2,6 % volt. Három hónap alatt mintegy 840 millió forint új befektetés érkezett az alapokba (az év első kilenc hónapjában összesen közel 36 milliárd forintot vontak ki az alapokból), a hozamok hatására pedig 8 milliárd forinttal nőtt a vagyon a negyedévben, és 24 milliárddal a kilenc hónap során összesen. Az alapok alapjaival együtt a negyedév során az ingatlanforgalmazó alapok vagyona 2 %-kal nőtt, míg az év eleje óta 2,7 %-kal csökkent.
Az ingatlanfejlesztő alapok száma sem változott, a 2 alap vagyona 3,6 %-kal nőtt három hónap alatt, és a negyedév végén meghaladta a 6 milliárd forintot. Az alapokba friss tőke nem érkezett, a mintegy 210 millió forintos bővülés a hozamoknak tudható be. Az év eleje óta tapasztalt 32,6 %-os bővülés az új alap mellett fél milliárd forint hozam eredménye. 
Az ingatlanalapok közt a hazai ingatlanalapok a meghatározók, a 22 alapból 20 hazai, míg kettő európai ingatlanokba fektet. Az előbbiekben az ingatlanalapok összvagyonának 96,5 %-át kezelik, és ezek hozama a negyedévben átlagosan felülmúlta az európai alapokét. Az európai ingatlanalapokból továbbra is tőkét vontak ki, míg a hazai alapokba a harmadik negyedévben már friss tőke érkezett.
	Az alapok negyedéves hozama
	Nettó eszközérték
	Súlyozatlan átlag
	Vagyonnal súlyozott átlag

	hazai ingatlanalapok
	539 181 436 346
	1,72%
	1,87%

	európai ingatlanalapok
	19 693 635 259
	1,15%
	1,41%

	ingatlanalapok összesen
	558 875 071 605
	1,63%
	1,85%

Az ingatlanalapok csökkenése a harmadik negyedévben megállt, és lassú növekedésbe váltott. Bár az európai ingatlan alapok alapjai tovább csökkentek, a hazai alapok alapjai és az ingatlanfejlesztő alapok, valamint kisebb mértékben az ingatlanforgalmazó alapok a harmadik negyedévben nőni tudtak. 

Az alapok többségéhez hasonlóan az egyéb, a speciális, az ingatlan és a zártkörű alapok is új tőkét vonzottak a negyedévben. A tőkevonzás az ingatlanalapok esetében az előző negyedévek tőkekivonása után fordult meg, míg az egyéb, speciális és zártkörű alapoknál a korábbi negyedéveket meghaladó mértékű tőkevonzást láthattunk. Mindhárom negyedévben a garantált alapok vonzották a legtöbb új befektetést, a harmadik negyedévben az összes alapkategóriát tekintve is (megelőzve a likviditási és a részvényalapokat is).

A hosszabb távra vonatkozó grafikon esetében látszik, hogy az ingatlanalapok vagyona már 2005-ben meghaladta mind a vegyes, mind a részvényalapok összesített vagyonát. A kamatadó bevezetése előtti felfutást követően a vagyonuk jelentősen visszaesett, amely trend az utolsó negyedévben fordult meg. A vegyes, részvény és speciális alapok növekedése viszont, bár a kamatadó előtti roham után lassult, trendszerű növekedést mutatott az utóbbi időszakban is. A garantált alapok meglóduló növekedése miatt a speciális alapok a negyedévre együttesen már megelőzik a részvényalapokat.
I.7. Tőkeáramlás, befektetések megoszlása kategóriánként

Az alábbi grafikon az alapok megoszlását szemlélteti a negyedév végén. 

A 2006-os évben tapasztalt tendencia, miszerint a hagyományosnak tekinthető kötvényalapok, illetve a pénzpiaci alapok helyét alternatív alacsony kockázatúnak tekintett alapok veszik át, 2007-re némileg módosult. Bár a harmadik negyedévben tőkekivonás már nem, de az összes kategória közt a legalacsonyabb tőkebeáramlás még sújtotta az ingatlanalapokat, és az év első háromnegyedében összesen így is jelentős tőkekivonás történt az ingatlanalapokból. Az ingatlanalapok így 18,2 %-kal már csak a második legnagyobb csoportot alkotják, míg a likviditási alapok 18,8 %-os aránnyal a legnagyobb csoporttá váltak. A garantált alapok aránya már 13,7 %, és ezek alkotják a harmadik legnagyobb kategóriát. A kötvény- és pénzpiaci alapok (a likviditási alapok nélkül) összesen már csak a teljes vagyon 23,3 %-át teszi ki (ez 2006. elején még 51,1 % volt). 
Az alternatív alacsony kockázatúnak tekintett alapok népszerűségével párhuzamosan hosszútávon tartósnak bizonyult a kockázatosabb alapok növekedése is, és a negyedévben ezek aránya tovább nőtt. A részvény- és vegyes alapok, valamint az egyéb, be nem sorolt alapok aránya az összes alapon belül a negyedév végére 22,4 %-ra nőtt, és 0,9 %-ra nőtt a származtatott alapok aránya is. 

Az alapok tényleges eszközösszetételét vizsgálva feltűnő a bankbetétek és a diszkont kincstárjegyek magas aránya: ez a likviditási alapok népszerűsége mellett a garantált alapoknak is köszönhető, hiszen ezek portfoliói jellemzően bankbetétekből és opciós ügyletekből állnak. A hazai kötvény- és betéttípusú eszközök a portfolió több mint 70 %-át teszik ki, míg a belföldi és külföldi részvények együttesen 15,4 %-át. A hazai és külföldi ingatlanok és ingatlanbefektetési jegyek adják az összvagyon közel 11 %-át.
A negyedévben jelentősen nőtt mind a hazai, mind a külföldi részvények aránya. Ugyancsak nőtt a hazai és külföldi diszkont kincstárjegyek aránya is. Némileg csökkent a hazai bankbetétek aránya, nőtt viszont a külföldieké. A hazai államkötvények és egyéb kötvények aránya csökkent. Nominálisan is csökkent a külföldi államkötvények és egyéb kötvények aránya. A hazai és külföldi ingatlantípusú befektetések aránya csökkent, a hazai egyéb eszközük aránya pedig nominálisan is visszaesett, míg az egyéb külföldi eszközök aránya jelentősen nőtt (ezen belül elsősorban a garantált alapok jegyeit kell megemlíteni). 

A befektetési alapok portfolióiban mintegy 13 % más alapok jegyeinek állománya, ebből más BAMOSZ alapok jegyei 8,5 %-ot tesznek ki. Az alapok más BAMOSZ alapokba fektetett vagyona több mint 261 milliárd forint volt, ami az alapok vagyonának duplikációját jelentette. Az alapok nettó (duplikáció nélküli) összvagyona 2007. szeptember 30-án 2.832 milliárd forint volt. A 261 milliárd forint mintegy kétötöde a hazai ingatlan alapok alapjainak vagyona, míg több mint fele az értékpapíralapokban (elsősorban vegyes „portfolió alapokban”) keletkezett duplikáció. Ugyanakkor a „portfolió alapok” is vesznek ingatlanalap jegyeket, így az ingatlan- és értékpapíralapokon keletkezett duplikáció mintegy fele-fele arányúnak becsülhető. 
Az összes alapokon belül a részvényalapok vagyonának aránya elmarad az eszközösszetételben a részvények arányától. A vegyes és a be nem sorolt alapok részvényarányát is figyelembe véve ez arra utal, hogy a részvényalapok részvényaránya a negyedévben nőtt, átlagosan 80 - 90 % körül lehetett. Az ingatlanalapok esetében, ha csak a közvetlen ingatlanbefektetéseket megvalósító alapokat tekintjük (tehát az alapok alapjait nem), az alapok átlagos ingatlanállománya szintén nőtt a negyedévben, szeptember végén az átlagos arány 45 % körüli volt – ez az arány azonban 0 % körüli értéktől a 90 % feletti értékig terjed. 
Az alapok vagyonának változását két tényező okozhatja – az alapok által elért hozam, vagy az új befektetés/tőkekivonás. A következő grafikon azt mutatja, hogy 2007. első kilenc hónapja során a különböző alapkategóriákban a vagyonváltozást hány százalékban okozta a nettó értékesítés, azaz az új befektetések illetve tőkekivonások. A negyedévben bizonyos alaptípusokból jelentős tőkekivonás történt, más alapokba pedig sok friss befektetés érkezett, ami az eltérő nagyságrendű hozamokkal együtt azt eredményezte, hogy ez az arány az alapok összességére 71 %, míg a nyilvános nyíltvégű értékpapíralapok esetében 75 % lett, azaz a féléves értéknél magasabb, meghatározó érték.

Az egyes alaptípusok esetében azonban elég nagy eltérések tapasztalhatók. A kilenc hónap során a garantált és a likviditási alapok, valamint a részvénytúlsúlyos alapok vonzották a legnagyobb mértékű új befektetést, ugyanakkor arányaiban a hosszú kötvény, a származtatott és az egyéb nem besorolt alapok is vonzónak bizonyultak. A kötvénytúlsúlyos alapok tőkevonzása is átlag feletti, míg a hozamok átlag alattiak. Ennek megfelelően ezen alapoknál a friss tőkebeáramlás döntően határozza meg a vagyonváltozást. Ugyancsak a tőkebeáramlás határozta meg a vagyonváltozást a pénzpiaci alapok esetében is. A hozamok a rövid kötvény, az ingatlan-, a tiszta részvény és a kiegyensúlyozott vegyes alapok esetében gyakoroltak az átlagnál nagyobb hatást a növekedésre, ennek oka a többi alaptípushoz képest alacsonyabb tőkebeáramlás (illetve az ingatlan- és a tiszta részvény alapok esetében az átlagnál alacsonyabb arányú tőkekivonás), és a részvénypiacok átlag feletti háromnegyed éves teljesítménye. A hozamok az értékesítésnél nagyobb hatást csak a tiszta részvény és a kiegyensúlyozott vegyes alapoknál mutattak, ahol a relatíve alacsonyabb arányú tőkebeáramlás/tőkekivonás és a hozamokon belül kiemelkedő részvénypiaci teljesítmények egyszerre álltak fenn. 
II. BAMOSZ Negyedéves Jelentés a vagyonkezelt állományról

II.1. Az alapokon kívüli vagyonkezelt állomány áttekintése

A 2007-es év harmadik negyedévében az alapokon kívül kezelt vagyon 4 %-kal nőtt, ez elmarad mind az előző negyedév, mind az alapok negyedéves bővülési ütemétől. Az év első 9 hónapjában összesen 16,3 %-kal nőtt az alapokon kívül kezelt vagyon. A negyedév végén a BAMOSZ tagjai 3.344 milliárd forint vagyont kezeltek az alapokon kívül, azaz az alapokban kezelt 3.094 milliárddal együtt a teljes kezelt vagyon 6.438 milliárd forintot tett ki. 

A vagyonkezelt vagyon egy része befektetési alapokban jelentkezik, így átfedés van a két kezelt vagyonkör között. A vagyonkezelésben lévő állomány mintegy 19,5 %-a befektetési jegyekben van, ebből 10,3 % a BAMOSZ tagjai által kezelt alapok jegyeiben. Ennek mértéke a negyedév végén mintegy 345 milliárd forint volt. A befektetési alapok portfolióiban lévő befektetési jegyek 261 milliárdos állományát is figyelembe véve a BAMOSZ tagok által kezelt teljes nettó vagyon 2007. szeptember 30-án 5.832 milliárd forintot tett ki.
A BAMOSZ tagjai által nem alapokban kezelt vagyon (millió forintban)
	
	2004.12.31
	2005.12.31
	2006.12.31
	2007.03.31
	2007.06.30
	2007.09.30

	MINDÖSSZESEN
	1 832 929,6
	2 329 849,2
	2 875 493,18
	3 024 248,4
	3 214 294,5
	3 344 451,70

	PÉNZTÁRAK
	1 022 867,4
	1 359 870,4
	1 676 520,5
	1 764 160,4
	1 904 557,7
	1 976 306,36

	UNIT-LINKED TERMÉKEK
	131 686,2
	195 769,7
	342 843,85
	362 557,7
	402 409,7
	443 124,07

	EGYÉB BIZTOSÍTÓI VAGYON
	524 592,3
	581 436,7
	599 002,84
	617 661,4
	619 922,6
	631 514,53

	EGYÉB PORTFOLIÓK
	153 783,7
	192 772,3
	257 125,95
	279 868,9
	287 404,6
	293 506,74


A BAMOSZ tagjai által kezelt vagyont legnagyobb részben alapokban kezelik, és a negyedévben az alapok ismét gyorsabban nőttek, mint a vagyonkezelt portfoliók, így a negyedév végén az alapokban kezelt és a vagyonkezelt vagyon együttes értékének 47,9 %-a volt alapokban. A második legnagyobb kört a pénztári vagyonok adják, elsősorban a magánnyugdíjpénztárak számára kezelt vagyonok. Ezek a teljes kezelt vagyon 30,8 %-át teszik ki, és a pénztári vagyonok aránya a vagyonkezelt vagyonokon belül trendszerűen nő. A biztosítói vagyon a negyedév végén a teljes kezelt vagyon 16,7 %-át tette ki, és a pénztárakénál jellemzősen lassabb növekedése miatt tendenciaszerűen csökken az aránya a kezelt vagyonon belül. A maradék közel 5 %-ot az egyéb kezelt vagyonok jelentik. 
II.2. Pénztári vagyonkezelés

A kezelt vagyon tulajdonosa szerint a legnagyobb kategória a pénztári vagyon. A negyedév végén 1.976 milliárd forint, a teljes vagyonkezelt vagyon 59,1 %-a volt pénztárak számára kezelt vagyon. A Pénzügyi Szervezetek Állami Felügyelete 2007. június végi adatai alapján a teljes pénztári vagyon több mint 72 %-át kezelték a BAMOSZ tagjai. A negyedévben 3,8 %-kal, az első kilenc hónapban összesen 17,9 %-kal nőtt a pénztárak számára kezelt vagyon. 

A pénztári portfoliók közel két-harmada hazai állampapírokban volt a negyedév végén, az átlagos portfolió 56 % körüli mértékben hazai államkötvényeket, és további 8 %-ban diszkont kincstárjegyeket tartalmaz. A részvények aránya 25,9 %, ennek közel két-harmada külföldi részvény. A negyedévben 1,2 % volt a külföldi kötvénytípusú befektetések mértéke. A hazai eszközök közül a jelzáloglevelek és vállalati kötvények aránya 5 %. A hazai ingatlanok aránya 1 % körüli, egy százalék a betétek aránya is, míg az egyéb hazai eszközök aránya 0,8 %. A külföldi ingatlanok és egyéb eszközök együttes aránya 0,5 %. A pénztárak portfoliójában megtalálhatók a derivatív termékek is, bár az arányuk viszonylag alacsony (0,1%). 

A pénztári portfoliók jelentős része, 19,6 %-a befektetési alapokon keresztül került befektetésre, ennek nagyobb része (a pénztári vagyon 14,1 %-a) BAMOSZ alapokban volt. Ez azt jelenti, hogy a külföld befektetések továbbra is meghatározóan befektetési alapokon keresztül valósulnak meg.
A pénztári portfoliókban a negyedévében jelentősen nőtt mind a hazai, mind a külföldi részvényarány. Összességében a pénztárak részvényaránya már 25 % fölé nőtt (összehasonlításul két éve még csak 15, egy éve 19 % volt a részvényarány). A negyedévben nominálisan is jelentősen csökkent a hazai betétek és kötvények, valamint a hazai és külföldi egyéb eszközök aránya, míg a külföldi betétek és kötvénytípusú eszközök aránya nőtt a pénztárak portfoliójában. Tovább csökkent a hazai és külföldi ingatlanok aránya. 
A pénztári kezelt vagyonok eszközmegoszlását és a negyedéves átlagos piaci teljesítményeket figyelembe véve (ez esetben a hazai RMAX, MAX és BUX indexek illetve az MSCIWF index forintban mért változását tekintettük) a pénztárak átlagosan 1 – 1,5 % körüli negyedéves teljesítményt érhettek el, míg a frissen beáramló pénzek okozhatták a negyedéves növekedés több mint felét. Ez számszerűsítve 45 – 50 milliárd forintos friss befektetést jelent. 
II.3. Biztosítói kiszervezett vagyonkezelés

A BAMOSZ tagok biztosítók számára kezelt vagyona a negyedév végén 1075 milliárd forint volt. Ennek kisebbik, ugyanakkor dinamikusabban növekvő része (a vagyonkezelt vagyon 13,2 %-a) unit-linked termékek vagyonkezelése, míg a nagyobb rész (a vagyonkezelt vagyon 18,9 %-a) a biztosítók egyéb tartalékainak vagyona. A 2007. első félév végi PSZÁF adatok alapján a teljes biztosítói vagyon több mint felét kezelték a BAMOSZ tagjai.
A unit-linked termékek vagyona a negyedév végén meghaladta a 443 milliárd forintot. A negyedév során elért 10,1 %-os bővülés a kategóriák közt leggyorsabb növekedés volt. Az év első háromnegyedében a unit-linked termékek vagyona 29,2 %-kal nőtt, ami szintén a legdinamikusabb kilenchavi bővülés. A PSZÁF adatai alapján a unit-linked termékek piacán a vagyon közel kétharmadát a BAMOSZ tagjai kezelik. 

A unit-linked termékek portfoliószerkezete folytatta a 2005. vége óta tartó folyamatos átrendeződést a kockázatosabb eszközök irányába. A hazai állampapírok súlya 28,2 %-ra csökkent a negyedévben, miközben a részvényarány már 56 % fölé nőtt.  A részvényeken belül 12 % hazai, 44 % pedig külföldi részvényekben van. A külföldi kötvények aránya közel 5 %, és több mint 6 % az egyéb külföldi eszközök (elsősorban külföldi garantált befektetési alapok) aránya is. Az ingatlanok aránya meghaladja az 1,5 %-ot. Származtatott termékek nincsenek a unit-linked portfoliókban. 

A unit-linked termékek portfoliójában szintén jelentősen nőtt a külföldi részvények aránya, ugyanakkor a hazai részvényeké nominálisan is csökkent. Az összesített részvényarány tovább nőtt, már két éve folyamatos a növekedése. Ugyancsak nőtt a hazai bankbetétek aránya, míg a hazai és külföldi kötvények és diszkont kincstárjegyek, valamint a külföldi betétek aránya csökkent. A hazai ingatlanok aránya némileg tovább csökkent. 
A negyedévben tovább nőtt a befektetési jegyek, ezen belül is a külföldi befektetési jegyek aránya is. A unit-linked termékek portfoliójában 51,8 % a befektetési jegyek aránya, azaz a külföldi befektetések nagy része jellemzően alapokon keresztül valósulnak meg. A portfolió 7,9 %-a került befektetésre BAMOSZ tagok által kezelt alapokon keresztül. 
A unit-linked termékek számára vagyonkezelt vagyon eszközösszetételét és a piaci átlagteljesítményeket tekintve a negyedéves átlagos teljesítmények 0 % körül lehettek. A vagyonnövekményt tehát a 40 milliárd forint körüli új befektetések eredményezhettek. 
A korábbi jelentésekhez hasonlóan összehasonlítható a unit-linked termékek számára kezelt vagyonok eszközmegoszlása a befektetési alapokéval, hiszen mindkét esetben elsősorban a lakosság és a forgalmazók preferenciái tükröződnek bennük, míg a vagyonkezelők, alapkezelők döntései kisebb súlyúak az eszközösszetételre. A befektetési alapok összesített portfoliója minden negyedévben jelentősen kockázatkerülőbb, mint a unit-linked termékeké. 

Az alapok eszközösszetétele 15,4 %-os részvényarányt mutat az alapok összességére. A részvényeken belül a külföldi részvények aránya magasabb, a teljes vagyon 9,7 %-a, míg a hazai részvények aránya 5,7 %. Mind a külföldi részvények aránya, mind a hazai részvényeké nőtt a negyedévben. A hazai állampapírok és diszkont kincstárjegyek, valamint a hazai bankbetétek együttes aránya a befektetési alapok portfoliójában 67,4 %, és a diszkont kincstárjegyek aránya a negyedévben nőtt. A külföldi bankbetétek és kötvények aránya 2,4 %, a negyedévben csekély mértékben csökkent. A külföldi és hazai ingatlanok aránya a hazai ingatlan alapok alapjai miatti duplikációval együtt 10,6 %, a negyedévben némileg csökkent. 

A unit-linked portfoliók 56,3 %-a részvény, ami több mint három és félszerese a befektetési alapok részvényarányának. Közel kétszeres a külföldi kötvénykitettség is, míg a külföldi kitettség együttesen több mint 50 % (szemben az alapok 14,5 %-os arányával). Jelentősen alacsonyabb ugyanakkor a hazai diszkont kincstárjegyek és bankbetétek, az egyéb hazai kötvények és az ingatlanok aránya. A unit-linked termékek esetében a részvényarány - az alapokhoz hasonlóan - ismét nőtt, bár ezen belül a hazai részvények aránya csökkent. A részvényeken belül a unit-linked termékek esetében is a külföldi részvények aránya magasabb, akárcsak az alapok esetében. A külföldi részvények aránya több mint négy és félszerese, a hazai részvényeké több mint kétszerese a unit-linked termékeknél a befektetési alapokénak. A negyedévben a unit-linked termékek portfoliója ismét a kockázatosabb termékek irányába tolódott, és hasonló elmozdulás volt tapasztalható a befektetési alapoknál. 

A unit-linked termékek vásárlóinak nagyobb kockázatvállalási hajlandóságát több tényező is okozhatja. Egyfelől a befektetési alapokkal szemben a befektetési időtáv a unit-linked termékeknél jellemzően lényegesen hosszabb, illetve a befektetési alapoknál nem jellemző az előre meghatározott futamidő. A befektetési alapok esetében ráadásul általában nagyobb összegek egyszeri befektetéséről döntenek, míg a unit-linked termékek esetében gyakoribb a rendszeres, kisebb összegű megtakarítás, ami növeli a befektetők jövő idejű megtakarításokra vonatkozó kockázattűrő képességét. Emellett a unit-linked termék értékesítésénél az értékesítő ügynökök tanácsadói szerepe sem mellékes, aminek szintén nagy szerepe lehet abban, hogy az ügyfelek nagyobb kockázatot vállalnak. 
Az alapok másfelől egyenlőre még szélesebb közönséghez jutnak el, azaz az alapok megoszlása az átlagos magyar befektető kockázatkerülését tükrözi – még ha az átlagos magyar befektető nincs is tisztában, hogy befektetési alapban tartja pénzét –, míg a unit-linked termékek egy kisebb, befektetési szempontból aktívabb, tudatosabb kör preferenciáit mutatják. Ezt támasztja alá, hogy a befektetési alapokban tartott vagyon jelentősen nagyobb, hétszerese a BAMOSZ tagjai által kezelt unit-linked termékek összvagyonának (bár a unit-linked termékek esetén nem csak BAMOSZ tagok kezelnek ilyen termékeket). Ugyanakkor a befektetési alapok a negyedévben is valamivel lassabban nőttek a unit-linked termékeknél, és ez hosszabb távú tendencia. 
A nagyobb vagyon miatt az alapok méretgazdaságosabban tudnak közvetlen külföldi- vagy részvénybefektetéseket végrehajtani: míg a unit-linked termékek esetében a külföldi befektetések jellemzően alapokon keresztül valósulnak meg, az alapok esetében a külföldi befektetések csak kisebb része valósul meg befektetési jegyek formájában. 

A portfoliók átalakulásának hasonló tényezői (például a külföldi részvényarány növekedése és az ingatlanarány csökkenése) mellett olyanok is vannak, amelyek a két portfoliótípust közelítik egymáshoz (például a bankbetétek arányának növekedése a unit-linked és csökkenése az alapok portfoliójában vagy a hazai részvények növekedése az alapok és csökkenése a unit-linked termékek esetében), de a negyedévben is voltak olyan változások, amelyek a két portfoliótípust távolítják egymástól (ilyen a diszkont kincstárjegyek vagy a külföldi bank betétek növekedése az alapoknál és csökkenése a unit-linked termékek esetében). Ennek következtében a két terméktípus közti a jelentős különbségek a negyedévben ugyan csökkentek, de továbbra is markáns különbség látszik a két terméktípus fogyasztói és forgalmazói stratégiája között. 
A biztosítók számára kezelt egyéb vagyon a negyedév során 1,9 %-kal, az első kilenc hónapban 5,4 %-kal nőtt, és szeptember végén 631,5 milliárd forint volt. 

A befektetésekhez nem kötött biztosítások jellemzően rövid távú mögöttes kötelezettségei miatt a portfolió döntően hazai kötvénytípusú eszközökből áll. Az egyéb biztosítói portfoliók 89 %-a hazai állampapírokban, ezen belül 7 % diszkont kincstárjegyekben van, további 1,6 % a hazai kötvények és betétek aránya. A külföldi kötvény-típusú eszközök aránya 7 %, míg a részvények, ingatlanok és egyéb eszközök aránya együttesen is csak 2,8 %. Továbbra is van a biztosítói portfoliókban derivatív termék, de ezek mértéke elenyésző (0,0001 %). 
A biztosítói portfoliókban a pénztárakhoz hasonlóan nőtt a hazai részvények aránya a negyedévben, csekély mértékben csökkent ugyanakkor a külföldi részvényeké. Együttesen számolva azonban a részvényarány így is nőtt. Nominálisan is csökkent a hazai és külföldi bankbetétekben, hazai jelzáloglevelekben és vállalati kötvényekben és az egyéb eszközökben tartott vagyon. Nőtt a negyedévben a hazai diszkont kincstárjegyek és jelentősen a külföldi kötvények aránya. 
A befektetési alapok a vagyon 1 %-át teszik ki – ennek 90 %-a BAMOSZ tagok által kezelt alap –, azaz a negyedév végén az átlagos egyéb biztosítói portfolióban a külföldi befektetések csak kisebb része valósult meg alapokon keresztül. 

A piaci teljesítmények alapján a biztosítói portfoliók teljesítménye átlagosan 1,6 – 1,8 % körül lehetett a negyedévben, ami a vagyonnövekményt figyelembe véve a negyedévben mindössze 1 – 2 milliárd forint friss tőkebeáramlást jelenthetett. 

II.3. Egyéb vagyonkezelt portfoliók

Az egyéb portfoliók (ide tartoznak például a magánszemélyek, gazdasági társaságok, önkormányzatok számára kezelt portfoliók) a negyedév végén meghaladták a 293,5 milliárd forintot. A harmadik negyedévben az egyéb portfoliók 2,1 %-os, az év első kilenc hónapjában 14,1 %-os bővülést értek el. 

Az egyéb portfoliók összetétele – részben egyes portfoliók (pl. a befektető-védelmi és betétbiztosítási alapok) jellegéből fakadóan, részben az egyéni befektetők kockázat-kerülése miatt – hasonló az egyéb biztosítói vagyonokhoz: hazai állampapírokban található a vagyon 87 %-a, további 4,3 % pedig az egyéb hazai betétek és kötvények aránya. A rövid-távú befektetésekre jellemző diszkont kincstárjegyek aránya még mindig az egyéb portfoliókban a legmagasabb, meghaladja a 26 %-ot. Közel 5 % a külföldi állampapírok aránya, míg a részvények aránya a negyedév végén 2,6 % volt, ebből a külföldi részvények aránya 0,9 %. Továbbra is találhatók derivatív ügyletek az egyéb portfolióban, arányuk a negyedév végén 0,02 % volt. 
A befektetési alapok – szinte teljes egészében BAMOSZ alapok – aránya 9,2 %, ami arra utal, hogy vélhetően költséghatékonysági okokból az egyéb portfoliókban a hazai betéteken és kötvénytípusú eszközökön kívül, illetve a befektető-védelmi és betétbiztosítási alapok esetében egyes külföldi állampapírokon kívül szinte minden eszközt befektetési alapokon keresztül vásárolnak a vagyonkezelők. 

Az egyéb portfoliókban a pénztárakhoz hasonlóan jelentősen nőtt mind a hazai, mind a külföldi részvények aránya. Nominálisan csökkent mind a hazai, mind a külföldi bankbetétek aránya. A hazai és külföldi diszkont kincstárjegyek aránya nőtt, míg a hazai és külföldi állampapírok aránya csökkent. A hazai egyéb kötvények aránya a negyedévben nőtt, a külföldi egyéb kötvények aránya pedig csökkent. A negyedévben a hazai ingatlanok aránya ismét nőtt, míg a külföldi ingatlanoké csökkent. Mind a hazai, mind a külföldi egyéb eszközök aránya nőtt. 
A szintén döntően hazai kötvényekben tartott biztosítói vagyonokhoz hasonlóan, az egyéb portfoliók esetében is 1,6 – 1,8 % körüli hozam volt elérhető a piaci teljesítmények alapján, míg a vagyonnövekmény 20 %-át okozta az egy-másfélmilliárd forint körüli új befektetés. 

III. Összefoglaló táblázat a BAMOSZ tagjai kezelésében lévő alapokról, vagyonról
	 
	darabszám az időszak végén
	 

	
	
	2005.12.31
	2006.12.31
	2007.03.31
	2007.06.30
	2007.09.30

	Likviditási alapok
	13
	188 433,01
	462 003,90
	494 541,62
	533 813,86
	581 353,42

	Pénzpiaci  alapok
	20
	401 249,59
	322 310,14
	330 263,68
	357 819,53
	383 192,36

	Pénzpiaci alapok
	33
	589 682,59
	784 314,04
	824 805,30
	891 633,40
	964 545,78

	Rövid kötvényalapok
	8
	453 568,02
	187 187,47
	171 131,31
	189 413,50
	186 442,61

	Hosszú kötvényalapok
	20
	104 960,89
	88 441,87
	106 376,24
	141 707,58
	152 061,25

	Kötvényalapok
	28
	558 528,91
	275 629,35
	277 507,55
	331 121,08
	338 503,85

	Kötvénytúlsúlyos vegyes alapok
	20
	26 916,48
	77 825,71
	85 431,80
	141 957,17
	148 356,24

	Kiegyensúlyozott vegyes alapok
	22
	38 323,21
	87 590,69
	88 621,70
	99 156,47
	105 687,97

	Vegyes alapok
	42
	65 239,69
	165 416,40
	174 053,50
	241 113,64
	254 044,21

	Részvénytúlsúlyos alapok
	30
	151 195,93
	221 440,62
	234 020,75
	257 461,53
	310 616,82

	Tiszta részvény alapok
	14
	12 011,66
	77 215,53
	80 282,53
	81 020,14
	77 937,07

	Részvényalapok
	44
	163 207,59
	298 656,14
	314 303,27
	338 481,67
	388 553,89

	Egyéb, nem besorolt alapok
	6
	7 666,43
	83 297,15
	87 763,60
	39 762,24
	49 678,64

	Nyilvános nyíltvégű értékpapírlapok
	153
	1 384 325,22
	1 607 313,09
	1 678 433,23
	1 842 112,03
	1 995 326,37

	Garantált alapok
	102
	86 070,44
	264 079,31
	290 971,89
	321 183,73
	425 293,42

	Származtatott alapok
	14
	2 948,04
	17 829,62
	19 684,80
	22 066,24
	26 824,25

	Részvényalapok
	5
	32 586,01
	54 459,86
	54 091,20
	66 501,15
	65 980,19

	Vegyes alapok
	 
	5 051,29
	1 582,85
	1 598,12
	1 663,13
	 

	Pénzpiaci alapok
	 
	4 246,35
	5 199,88
	4 071,57
	4 105,31
	 

	Egyéb alapok
	3
	 
	12 494,39
	12 596,63
	14 458,30
	17 295,13

	Zártkörű alapok
	8
	41 883,64
	73 736,98
	72 357,52
	86 727,88
	83 275,31

	Ingatlanforgalmazó
	20
	356 051,09
	572 418,22
	552 937,02
	545 836,46
	556 732,02

	Ingatlanfejlesztő
	2
	5 533,85
	4 586,71
	4 805,03
	5 871,51
	6 081,57

	Ingatlanalapok
	22
	361 584,94
	577 004,93
	557 742,05
	551 707,98
	562 813,59

	Egyéb alapok
	146
	492 487,06
	932 650,84
	940 756,26
	981 685,83
	1 098 206,58

	Alapok összesen
	299
	1 876 812,28
	2 539 963,92
	2 619 189,49
	2 823 797,86
	3 093 532,95

	Pénztárak számára kezelt vagyon
	 
	1 359 870,43
	1 676 520,54
	1 764 160,40
	1 904 557,67
	1 976 306,36

	Unit-linked termékek
	 
	195 769,73
	342 843,85
	362 557,71
	402 409,65
	443 124,07

	Egyéb biztosítói vagyon
	 
	581 436,68
	599 002,84
	617 661,40
	619 922,55
	631 514,53

	Biztosítók számára kezelt vagyon
	 
	777 206,41
	941 846,69
	980 219,11
	1 022 332,21
	1 074 638,60

	Egyéb kezelt vagyon
	 
	192 772,32
	257 125,95
	279 868,90
	287 404,61
	293 506,74

	Vagyonkezelésben lévő vagyon
	 
	2 329 849,16
	2 875 493,18
	3 024 248,41
	3 214 294,48
	3 344 451,70

	Mindösszesen
	 
	4 206 661,45
	5 415 457,11
	5 643 437,90
	6 038 092,34
	6 437 984,65

